29/06/2010 | Administración LocalProvincial
Deputación Provincial da Coruña
Secretaría Xeral. Servizo de Xestión de Plans. Sección de Plans Provinciais
Bases modificadas reguladoras do Plan de Cooperación cos Concellos (PCC) 2008-2011

O Pleno da Deputación Provincial da Coruña, na sesión ordinaria que tivo lugar o vinte e cinco de xuño de 2010 (25/06/2010), acordou aprobar a modificación das Bases reguladoras do Plan de cooperación cos concellos (PCC) 2008-2011, que foran aprobadas polo Pleno desta Deputación na sesión realizada o 30 de maio de 2008 e cuxo texto publicouse no BOP nº 128 do 5 de xuño de 2008. A modificación ten por finalidade facilitar que os concellos poidan esgotar a cantidade que lles foi asignada a cada un deles, destacándose as modificacións mediante subliñado. O presente Plan de cooperación cos concellos (PCC) é un plan plurianual da Deputación Provincial da Coruña para os exercicios 2008-2011, que se financia cunha achega provincial en cada unha das anualidades ata acadar un total de 40.000.000,00 € nos catro anos da súa vixencia e coas achegas dos concellos que tamén é preciso realizar para completar o financiamento dos investimentos. O financiamento da achega provincial para cada unha das anualidades 2008, 2009, 2010 e 2011 realizarase segundo se detalla no apartado 4 destas bases. A aprobación do Plan correspondente da anualidade 2008 non se poderá realizar ata a entrada en vigor do expediente de modificación de créditos 1/2008, no que se consigna crédito necesario para o seu financiamento na partida 0501/ 519F/ 76201. Igualmente, as aprobacións das anualidades 2009, 2010 e 2011 non poderán realizarse ata a entrada en vigor dos respectivos orzamentos provinciais ou expedientes de modificación de créditos nos que se consigne o crédito correspondente. A finalidade deste plan é a de cooperar cos concellos da provincia cunha poboación inferior á 20.000 habitantes na realización de investimentos relacionados co ciclo da auga, co medio natural e coa mellora da rede viaria local intermunicipal. Por iso, o obxecto do plan concrétase na realización de novos investimentos municipais das seguintes tipoloxías: - Obras de abastecemento de auga - Depuradoras de auga potable - Depósitos de auga - Obras de saneamento - Depuradoras de augas residuais -Outras infraestruturas directamente relacionadas có ciclo da auga Obras de renovación ou recuperación paisaxística, recuperación de zonas degradadas, protección de espazos naturais no contorno rural ou urbano, etc. Obras de mellora de estradas municipais, sempre e cando sexa un proxecto solicitado por máis dun concello, para o arranxo de estradas municipais que atravesan varios concellos. Neste caso deberá formalizarse un convenio entre os concellos nos que se concrete a Administración que vai contratar e executar a obra, e outros aspectos de coordinación. Deberá achegarse á deputación unha copia deste convenio xunto coa solicitude. As obras cuxa execución se solicite deberán cumprir os seguintes requisitos: - As obras deben ser completas, no sentido de ser susceptibles de utilización ou aproveitamento separado e constitúan unha unidade funcional, de acordo co establecido no artigo 74 da Lei 30/2007, de 30 de outubro, de contratos do sector público, e así se fará constar na memoria do proxecto. No caso de que na súa denominación se indique que se trata dunha fase, tramo, parte, etc. debe achegarse ademais un informe técnico xustificativo desta circunstancia. - Cada obra debe identificarse cun proxecto técnico, que debe redactarse conforme ao establecido no artigo 107 da citada Lei de contratos do sector público. - As denominacións das obras deben identificar claramente a actuación a realizar, non admitíndose as que sexan de carácter xenérico. - A achega provincial destinarase exclusivamente ó financiamento da execución da obra definida no proxecto técnico correspondente. - O orzamento mínimo dos investimentos que poden solicitar os concellos para a súa inclusión no plan fíxase na cantidade de 100.000,00 euros, agás na anualidade 2011, na que o orzamento mínimo será de 30.000,00 euros para facilitar o esgotamento das cantidades asignadas por este Plan. - O concello deberá acreditar documentalmente que conta coa dispoñibilidade dos terreos necesarios para a execución das obras e coas autorizacións e concesións administrativas que sexan precisas para a súa execución. Os destinatarios deste Plan son os 83 concellos da provincia cunha poboación inferior a 20.000 habitantes, que se relacionan de seguido: O presente plan plurianual financiarase entre a deputación e os concellos segundo se indica a continuación. Os concellos deberán desagregar para cada investimento a parte que financia a deputación e a que financia o concello, debéndose cumprir, en cada unha das obras, as porcentaxes de achega municipal que máis adiante se indican. O importe total da achega provincial a este Plan para o período 2008-2011 ascende a 40.000.000,00 de euros, distribuídos en catro anualidades. A Deputación financiará a anualidade 2008 cunha achega provincial por importe de 10.000.000,00 euros que vai consignarse no expediente de modificación de créditos 1/2008 que o pleno da corporación, na sesión ordinaria de maio de 2008, vai aprobar de modo simultáneo á aprobación destas bases. Para as restantes anualidades 2009, 2010 e 2011, a Deputación comprométese a incluír nos respectivos orzamentos provinciais, tanto no orzamento inicial como nun dos expedientes de modificación de créditos que se aproben ao longo de cada ano, e na medida das súas posibilidades presupostarias, a cantidade precisa para financiar en cada ano os proxectos dos concellos cuxa documentación estea correcta e completa, aplicando, no seu caso, os criterios de prioridade que se detallan na base 6. Polo tanto, a achega de deputación irase adaptando anualmente ás necesidades de financiamento dos proxectos presentados que estean completos, e as posibilidades financeiras da deputación ao longo de cada ano. En calquera caso, a deputación comprométese a realizar ao final do período 2008-2011 un investimento por un importe total de 40.000.000,00 €. A cada concello asígnaselle unha cantidade de achega provincial calculada aplicando as variables ponderadas que tradicionalmente utilízanse para realizar as asignacións de fondos do Plan de Obras e Servizos (POS), que son as seguintes: Da aplicación destas porcentaxes aos datos de cada concello resulta a cantidade de achega provincial que se lles asigna para os catro anos de vixencia do Plan. O concello poderá presentar proxectos para ser financiados con cargo á achega provincial asignada para executalos durante as anualidades 2008-2011. Durante os catro anos de vixencia do Plan, o concello poderá solicitar anualmente os investimentos que precise, polo importe que considere conveniente, dentro dos prazos de presentación de solicitudes que se concretan na base 5. Poderá solicitar unha maior inversión nalgunha anualidade e menor ou ningunha noutras, ata acadar o importe total asignado nos catro anos da vixencia do programa. Non obstante, na última anualidade, o concello poderá solicitar obras por un importe maior do asignado e incluílas no Plan complementario, para ser financiadas con cargo os remanentes que se poidan producir por baixas de licitación ou anulacións de proxectos segundo se detalla no último apartado da base 6. Debe terse en conta que só se aprobarán anualmente aqueles proxectos que conten con todas as autorizacións administrativas que sexan precisas para a súa execución, así como cos terreos que sexan necesarios, e así se acredite documentalmente. Os concellos deberán realizar obrigatoriamente unha achega municipal mínima calculada aplicando ao orzamento do proxecto a porcentaxe que lles corresponda segundo a seguinte escala, en función da poboación de cada concello que figura no Padrón municipal aprobado mediante Real decreto 1683/2007 de 14 de decembro. Non obstante, os concellos poderán voluntariamente incrementar o importe da súa achega cando sexa preciso para completar o presuposto total do proxecto técnico da obra. Os concellos que desexen participar neste plan, deberán presentar no rexistro xeral da Deputación, ou nas formas previstas no artigo 38 da Lei 30/1992 do 26 de novembro, de réxime xurídico das administracións públicas e do procedemento administrativo común, ata as datas que se indican para cada anualidade, a documentación que se indica nos puntos 1, 2, 3 e 4 desta base 5: Non obstante, coa finalidade de que cada concello poida esgotar a cantidade que lle foi asignada para o período 2008-2011, no ano 2011 a Deputación poderá fixar un novo prazo para que os concellos poidan presentar a documentación necesaria para realizar o dito esgotamento, de acordo coas instruccións que enviará a Deputación a cada un deles. Certificación do acordo plenario municipal de participación no presente Plan, de conformidade co modelo que figura como anexo I, no que se acepten expresamente estas bases e se preste aprobación aos proxectos técnicos das obras, coa indicación da súa denominación, orzamento e detalle do seu financiamento por axentes cofinanciadores, de xeito que se concrete o importe que se financia con cargo á achega provincial e o que se realiza con cargo á achega municipal, cumprindo as porcentaxes indicadas na base 4.2. Por outra banda, na última anualidade, o concello poderá propoñer a inclusión doutras obras no Plan Base ou no Plan Complementario para ser financiadas con cargo aos remanentes que se poidan xerar polas baixas de licitación ou anulación de obras, de xeito que a súa aprobación definitiva queda condicionada a que efectivamente se produzan ditos remanentes, segundo se detalla no último apartado da base 6. O concello deberá adoptar o compromiso firme de incluír no orzamento municipal crédito dabondo para o financiamento da achega municipal ás obras. No mesmo acordo indicarase expresamente que o concello conta cos terreos necesarios para a execución das obras. No suposto de que soliciten actuacións que estean sometidas a autorizacións ou concesións administrativas, o concello deberá aportar o documento acreditativo da súa concesión pola autoridade competente. Neste acordo incluirase a declaración do concello de que non solicitou nin percibiu ningunha subvención doutras administracións públicas para o financiamento da obra, e no caso de que existan axudas ou subvencións concorrentes doutras administracións para a execución da obra, deberá facilitar o detalle de cada unha delas e a acreditación de que a súa suma total non supera o 100% do seu importe. Igualmente, no devandito acordo autorízase á Deputación a obter as certificacións da Axencia Estatal de Administración Tributaria e da Tesourería da Seguridade Social nas que se acredite que o concello está ao corrente nas súas obrigas tributarias e coa Seguridade Social. Informe técnico individual para cada un dos proxectos presentados, no que se indiquen expresamente as autorizacións administrativas que se precisan para a súa execución, a dispoñibilidade dos terreos necesarios e outros aspectos de interese que deban terse en conta. No caso de tratarse de fases, tramos, partes etc., neste mesmo informe técnico deberá xustificarse que se trata dunha obra susceptible de utilización ou aproveitamento separado, que constitúe unha unidade funcional, de acordo co establecido no artigo 74 da Lei 30/2007 de 30 de outubro, de contratos do sector público. Ademais, no informe técnico indicarase se é preceptivo realizar a supervisión técnica do proxecto polo seu presuposto ou contido, de acordo co establecido no artigo 109 da citada Lei 30/2007 de contratos do sector público. No caso de ser preciso, deberá indicarse se o informe de supervisión vai ser realizado polo concello remitindo unha copia á deputación, ou si solicita asistencia a esta deputación para a súa realización ó abeiro da disposición adicional 2, apartado 12 de dita lei. Cando no informe técnico que se cita na base 5.2 se indique que para a execución da obra son precisas autorizacións administrativas, deberá aportarse unha copia compulsada do documento acreditativo da súa concesión pola autoridade competente. Dous exemplares de cada proxectos técnico, co contido establecido no artigo 107 da Lei 30/2007 de contratos do sector público. O orzamento mínimo de cada proxecto técnico de obra establécese en 100.000,00 euros, agás para anualidade 2011, que será de 30.000,00 euros. A aprobación do Plan producirase anualmente, nunha ou en dúas fases cada ano, de acordo coas posibilidades financeiras da deputación, e nel incluiranse os investimentos solicitados polos concellos cuxa documentación administrativa e técnica estea correcta e completa, e que se poidan financiar con cargo ao crédito provincial dispoñible. No suposto de que os presupostos das solicitudes presentadas cuxa documentación administrativa e técnica estea correcta e completa supoñan unha achega provincial superior ao crédito dispoñible no momento da elaboración do Plan, aplicaranse os seguintes criterios de prioridade: As solicitudes completas que non puideran incluírse no Plan base por non haber crédito dabondo, incluiranse nun primeiro apartado do Plan complementario para a súa aprobación na seguinte fase ou anualidade. Igualmente, as solicitudes que estean pendentes de completar documentación incluiranse no segundo apartado do Plan complementario, con carácter de programación de actuacións, e non se aprobarán definitivamente ata que estean correctas e completas. E na última anualidade do Plan, incluiranse nun terceiro apartado do Plan Complementario, as obras solicitadas polos concellos con carácter supletorio para ser financiadas con cargo aos remanentes que se poidan xerar polas baixas de licitación ou anulación de obras, de xeito que a súa aprobación definitiva queda condicionada a que efectivamente se produzan ditos remanentes. A aprobación da anualidade 2008 do Plan, no caso de que se aprobe antes da entrada en vigor do expediente de modificación de créditos 1/2008, quedará condicionada a súa entrada en vigor. Unha vez aprobado o plan, someterase a exposición pública mediante a publicación dun anuncio no Boletín Oficial da Provincia para que durante un prazo de 10 días póidanse presentar as alegacións que se estimen oportunas, e será remitido para o seu coñecemento e informe á Xunta de Galicia e á Comisión Galega de Cooperación Local, de acordo co artigo 112 e concordantes da Lei 5/1997, de 22 de xullo, da administración local de Galicia. Unha vez transcorridos os 10 días de exposición pública e dende a solicitude de informe sen que se presentaren alegacións nin se emitira o informe, poderanse proseguir os trámites. Na última anualidade do Plan, aplicaranse a cada concello os remanentes que lle poidan corresponder pola aplicación das baixas de licitación ou anulacións de proxectos. No suposto de que algún concello non poida executar no período 2008-2011 inversións polo importe total que lle foi asignado por non ter toda a documentación administrativa e técnica correcta e completa, a Deputación poderá realizar investimentos en outros concellos para a realización das obras supletorias que figuran no terceiro apartado do Plan Complementario aplicando, no seu caso, os criterios de prioridade da base 6, coa finalidade de que no período 2008-2011 invírtase a práctica totalidade dos 40.000.000,00 € que se destinan ao financiamento deste Plan. A contratación das obras farase polos respectivos concellos por delegación da deputación, e deberá realizarse ata o día 30 de novembro do ano de aprobación do Plan. Non obstante, este prazo poderase ampliar mediante Resolución de Presidencia, previa solicitude motivada do concello. A contratación realizarase de acordo coa Lei 30/2007 de 30 de outubro, de contratos do sector público, utilizando os pregos-tipo de cláusulas administrativas particulares aprobadas expresamente por esta Deputación. Excepcionalmente, as obras poderán ser executadas pola propia administración de acordo co establecido no art.24 da devandita norma. As baixas que se produzan no plan destinaranse a minorar a achega municipal que se realice ata anular, se fora posible, dita achega. O resto da baixa destinarase a minorar a achega provincial na correspondente obra. Non obstante, na última anualidade deste Plan, as baixas aplicadas a minorar a achega da deputación poderán destinarse por cada concello a financiar as obras que o concello solicite dentro do Plan Base ou do Plan Complementario, de acordo co establecido no último apartado da base 6. Unha vez adxudicadas as obras deberá remitirse á esta Deputación a seguinte documentación: - Documento administrativo no que se formalicen os correspondentes contratos. - Listaxe das obras con datos de adxudicación debidamente cubertos no modelo anexo II. - A documentación que se concretará na circular de contratación, xustificativa da adxudicación realizada. - No caso de executalas pola propia administración, debera presentarse o informe do secretario do concello no que se indique cal dos supostos é de aplicación ao caso concreto, dos contidos no artigo 24 da citada Lei 30/2007 de contratos do sector público. As obras executaranse polos respectivos concellos con arranxo ao proxecto técnico da obra. A dirección e a execución das obras realizaraas o concello correspondente, sen prexuízo da posibilidade de que a Deputación realice as inspeccións que considere convenientes. As obras deberán quedar totalmente rematadas e certificadas antes do 1 de novembro do ano seguinte ao de aprobación do Plan. Non obstante, o concello poderá xustificadamente solicitar unha prórroga para o seu remate. As modificacións dos contratos tramitaranse, no seu caso, polo concello, de acordo co establecido na citada Lei 30/2007 de contratos do sector público. En todo caso, requirirase a redacción dun proxecto reformado que será aprobado polo concello e posteriormente pola Deputación. Calquera incremento que se derive da execución do proxecto deberá ser financiado integramente polo concello correspondente. Non obstante, no suposto de que o concello non teña esgotado o seu importe de participación no Plan, poderá solicitar que dito importe se destine a financiar os incrementos producidos por modificacións de proxectos ou certificacións finais de obra. Dende a iniciación das obras ata a súa recepción deberá colocarse un cartel conforme ao modelo facilitado pola Deputación cos datos da obra, o que se acreditará mediante o envío de dúas fotografías, unha do propio cartel o outra do cartel da obra e o seu contorno, sendo requisito indispensable para que esta deputación transfira ao concello o importe da achega provincial ao plan. A xustificación da realización dos investimentos efectuarase polos respectivos concellos presentando a certificación da execución das obras. O libramento ao concello do importe da achega provincial realizarase á vista das certificacións das obras remitidas polo concello, que haberán de presentar no modelo oficial existente na deputación, e que figura na súa páxina web, debidamente aprobadas polo órgano competente do concello e por triplicado exemplar. Procurarase que as certificacións sexan dun importe non inferior a 6.000,00 euros, salvo na última certificación. A Deputación transferirá ao concello o importe correspondente aos investimentos realizados, previa verificación da adecuación das certificacións ao proxecto aprobado no Plan, ou aos proxectos modificados que fosen formalmente aprobados. Coa primeira certificación deberán xuntarse as dúas fotografías onde se reflicta o propio cartel, conforme ao modelo establecido, e a súa colocación na obra. Ao remate da obra, coa última certificación da execución, debera achegarse a correspondente acta de recepción. Coa última certificación terá que acompañarse a certificación expresa do concello de que non solicitou nin percibiu ningunha subvención doutras administracións públicas para o financiamento da obra ou, no caso de que existan axudas ou subvencións concorrentes doutras administracións para a execución da obra, o detalle de cada unha delas e a acreditación de que a súa suma total non supera o 100% do seu importe. O concello deberá comunicarlle á Deputación a data na que estea prevista a celebración da recepción da obra, posto que esta Deputación ten previsto acudir a algúns dos anteditos actos de recepción para verificar a correcta execución da obra. Con carácter previo ao pagamento da achega provincial, deberá acreditarse que o concello está ao corrente das súas obrigas tributarias e coa Seguridade Social. En todo caso, se o concello tivese débedas vencidas, líquidas e esixibles por ingresos de dereito público provincial, autorízaselle á deputación para que o pagamento da súa achega sexa por compensación. A interpretación e a resolución das dúbidas que puidesen xurdir serán resoltas polo Presidente da Deputación, previo informe da secretaría e da intervención. Para o non disposto expresamente nas presentes bases, aplicarase supletoriamente o establecido na Lei 38/2003 de 17 de novembro, xeral de subvencións. ANEXO Don/Dona. secretario/a do Concello de. Que o Pleno do concello en sesión realizada o. adoptou, entre outros, o seguinte acordo: 1º) Participar no Plan de cooperación cos concellos (PCC) 2008-2011 da Deputación Provincial da Coruña, anualidade., cuxas bases se coñecen e aceptan na súa totalidade, e solicitar a realización dos investimentos que se indican de seguido: Aprobar os correspondentes proxectos técnicos.2º) (Cubrir só na anualidade 2011). Solicitar a inclusión das seguintes obras no Plan Complementario para ser financiadas con cargo aos remanentes que se poidan xerar polas baixas de licitación ou anulacións de obras, de xeito que a súa aprobación definitiva queda condicionada a que efectivamente se produzan ditos remanentes. Dita aplicación realizaraa a Deputación na última anualidade deste Plan, segundo se detalla no último apartado da base 6. Aprobar os correspondentes proxectos técnicos. 3º) Declarar que o concello conta cos terreos, autorizacións e concesións necesarios para a execución da obra.4º) Para o financiamento do importe da achega municipal, este concello comprométese a incluír no orzamento municipal correspondente, crédito dabondo para o seu financiamento.5º) Declarar que o concello non solicitou nin percibiu ningunha subvención doutras administracións públicas para o financiamento do investimento ou, no caso de que existan axudas ou subvencións concorrentes doutras administracións para a súa execución, achégase o detalle de cada unha delas, acreditándose que a súa suma total non supera o 100% do seu importe.6º) Autorizase á Deputación a obter as certificacións da Axencia Estatal de Administración Tributaria e da Tesourería da Seguridade Social nas que se acredite que o concello está ao corrente nas súas obrigacións tributarias e coa Seguridade Social.7º) Facultar ó alcalde para executar todo o relacionado co presente acordo. E para que así conste, expido a presente certificación, de orde e co visto e prace do Sr. alcalde, en.,. de. V. e pr. O alcalde O que se expón ó público por prazo de dez días, a contar dende o día seguinte á inserción deste anuncio no Boletín oficial da provincia, co obxecto de que poidan presentarse as reclamacións ou alegacións que se consideren oportunas, quedando de manifesto o correspondente expediente na Sección de Plans Provinciais. A Coruña, 25 de xuño de 2010 O presidente O secretario Salvador Fernández Moreda José Luis Almau Supervía